text: খাজা আহমেদ (১৯২০-১৯৭৬) বাংলাদেশ আওয়ামী লীগের রাজনীতিবিদ, সাংবাদিক, মুক্তিযুদ্ধা ও সাবেক সংসদ সদস্য।
  
  জন্ম ও প্রাথমিক জীবন 
  খাজা আহমেদ ১৯২০ সালে ফেনীতে জন্মগ্রহণ করেন। তিনি ফেনী হাইস্কুলে পড়ালেখা করেন।
  
  রাজনৈতিক ও কর্মজীবন 
  খাজা আহমেদ ১৯৩০ সালে ভারতীয় জাতীয় কংগ্রেসের ঘোষিত ভারতের স্বাধীনতা আন্দোলনে যোগদান করেন। ১৯৪০ সালে তিনি মুসলিম লীগে যোগদান করে ফেনীর সাধারণ সম্পাদক নির্বাচিত হন। তিনি বৃটিশবিরোধী আন্দোলন, ভারতীয় মুসলমানদের স্বাধিকার আন্দোলন, পাকিস্তান আন্দোলন, ১৯৫২ সালের ভাষা আন্দোলন, ১৯৭১ সালের মুক্তিযুদ্ধসহ সকল আন্দোলনে সক্রিয় অংশগ্রহণ করেন। ১৯৪৬ সালে তার সম্পাদনায় ফেনী থেকে সাপ্তাহিক সংগ্রাম নামে পত্রিকাটি প্রকাশিত হয়। ১৯৪৬ সালে তিনি বারাহিপুর ইউনিয়ন কাউন্সিলের সদস্য নির্বাচিত হন। ১৯৫০ সালে প্রতিষ্ঠিত পূর্ব পাকিস্তান যুবলীগের তিনি প্রতিষ্ঠাতা ভাইস প্রেসিডেন্ট এবং ১৯৫২ সালে প্রতিষ্ঠিত পাকিস্তান গণতন্ত্রী দলের কার্যনির্বাহী পরিষদের সদস্য ছিলেন।
  
  ১৯৫৪ সালে যুক্তফ্রন্ট থেকে প্রাদেশিক পরিষদের সদস্য, ১৯৭০ সালে আওয়ামী লীগের মনোনয়নে এমএনএ নির্বাচিত হন তিনি। ১৯৭৩ সালে তিনি বাংলাদেশের প্রথম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন।
  
  তিনি ১৯৬৩ সালে ফেনী মহকুমা আওয়ামী লীগের প্রথম সাধারণ সম্পাদক ও ১৯৬৪-১৯৭৩ সাল পর্যন্ত ফেনী মহকুমা আওয়ামী লীগের সভাপতি ছিলেন। তিনি ছিলেন জেলা গভর্নর।
  
  মৃত্যু 
  খাজা আহমেদ ২৯ মে ১৯৭৬ সালে ঢাকা মেডিকেল কলেজ হাসপাতালে মৃত্যুবরণ করেন।
  
  আরও দেখুন 
  
   প্রথম জাতীয় সংসদ সদস্যদের তালিকা (১৯৭৩)
  
  তথ্যসূত্র 
  
  বিষয়শ্রেণী:১৯২০-এ জন্ম
  বিষয়শ্রেণী:১৯৭৬-এ মৃত্যু
  বিষয়শ্রেণী:ফেনী জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: খাজা আহমেদ